لوقا 13
13-نجی باب
توبا اِدینگ
1شُل واقت بیرنَچه آدام گِلیپ، پیلاتُسینگ جلیلهلیلِره اِدِنلِری بارادا عیسی خابار بِردیلِر. پیلاتُس اُلارینگ کَبیرینی اُلدوریپ، اُلارینگ قانلارینی دُکولوپ دوران قربانلیقلارینا قُشوپدی. 2عیسی شِیله جُغاپ بِردی: «شِیله عاذاپ چِکِن بو جلیلهلیلِری بِیلِکی هِمّه جلیلهلیلِردِن خاص کَن گونَهلی حاساپلایارسینگیزمی؟ 3اِلبِتّه، یُق! اِمّا توبا اِتمِسِنگیز، سیزینگ هِمَّنگیز شُلار یالی هِلَک بُلارسینگیز. 4یا سیلوحا میناراسی اوستلِرینه ییقیلیپ اُلِن اُن سِکیز آدام یادینگیزدا دَلمی؟ اِیسِم شُلار اورشلیمدَکیلِردِن خاص کَن گونَهکَر فیکر اِدیَنگیزمی؟ 5اِلبِتّه، یُق! اِمّا توبا اِتمِسِنگیز، سیزینگ هِمَّنگیز شُلار یالی هِلَک بُلارسینگیز.»
6سُنگرا عیسی اُلارا شو میثالی گورّونگ بِردی: «بیر آدامینگ باغیندا بیتیپ اُتوران بیر اینجیر باغی بار میشدیق. اُل گِلیپ، اُندان میوه آغتاریار، یُنه هیچ زات تاپمایار. 7اُل باغبانا: ”مِن اوچ ییلدان بَری گِلیپ، بو اینجیر باغیندان میوه گُزلِیَن، اِمّا بیرینی-ده تاپامُق. اُنی کِسیپ زینگ! اُل نَمَه بیدِرِک یِر توتوپ اُتیر؟“ دیییَر. 8اِمّا باغبان اُنگا: ”آقام، اُنگا بو ییل هِم دِگمه، مِن اُنونگ تُوِرِگینی قازیپ تِزِک بِرِیین. 9گِلجِک ییل میوه بِرسَه نه یاغشی، بِرمِسه-ده، اُنی کِسیپ زینگارسینگ“ دیییَر.»
عیسی بیلی بوکوک آیالی شِفا بِریَر
10بیر سَبَّت گونی عیسی کِنیسهلِرینگ بیرینده خالقا اُورِدیَردی. 11اُل یِرده اُن سِکیز ییل بَری ایچینده مِریضلیک روحی بُلان بیلی بوکوک بیر آیال باردی. اُل ایکی اِپلِنیپ، آصلا دیکِلیپ بیلمِیَردی. 12عیسی اُنی گُرِنده، یانینا چاغیریپ: «آیال! سِن چِکیَن عاذاپلارینگدان آزاد بُلدونگ» دییدی. 13سُنگرا عیسی اِلِّرینی آیالینگ اوستونده قُیدی، شُل واقتدا دیکِلِنیپ، خودایی اُومَگَه باشلادی. 14اِمّا عیسانینگ مِریض آیالا سَبَّت گونی شِفا بِرِنینه قاهاری گِلِن کِنیسهنینگ باشلیغی خالقا یوزلِنیپ: «ایشلِمِک اوچین آلتی گون باردیر، شِفا تاپماغا سَبَّت گونی دَل-ده، باشغا گونلِرده گِلینگ» دییدی. 15عیسی هِم اُنگا: «اِی، ایکییوزلیلِر! سیزینگ هایسی بیرینگیز سَبَّت گونی سیغیرینگیزی یا اِشِگینگیزی آخیرینگ باشیندان چُزوپ، سووا یاقماغا اَکیتمِیَرسینگیز؟ 16بو آیال اُن سِکیز ییلّاپ شِیطان طارافیندان باغلانان ابراهیمینگ قیزیدیر. اِیسِم سَبَّت گونی بُلانی اوچین اُل بو زینجیردان آزات اِدیلمِلی دَلمی؟» دییدی. 17عیسی بو سُزلِری آیدان واقتی، اُنگا قارشی چیقانلارینگ هِمّهسی اوتاندی. خالق بُلسا اُنونگ اِدیَن عجاییپ ایشلِرینه بِگِندی.
خَردِل تُخومی و خامیرمایا میثالی
مَتّیٰ 13:31-33؛ مَرقُس 4:30-32
18سُنگرا عیسی: «خودایینگ پاتیشاهلیغی نَمَه مِنگزِیَر؟ اُنی نَمَه مِنگزِدِیین؟ 19اُل بیر آدامینگ اُز یِرینده اِکِن خَردِل تُخومینا مِنگزِشدیر. اُل اُسوپ، باغا اُورولیَر، قوشلارام اُنونگ شاخالاریندا کِتِک بِجِریَرلِر» دییدی.
20عیسی یِنه-ده سُز آچیپ: «خودایینگ پاتیشاهلیغینی نَمَه مِنگزِدِیین؟ 21اُل خامیرمایا مِنگزِیَر: آیال اوچ اُقارا اونا بیرجه بُلِک خامیرمایا قُشسا-دا، هِمّه خامیر چیشیَر» دییدی.
دار قاپی
مَتّیٰ 7:13-14، 21-23
22عیسی اورشلیمه طاراف گیدیپ بارشینا، شَهرلِرینگ، اُبالارینگ ایچیندِن گِچیپ، آداملارا اُورِدیَردی. 23بیر آدام اُندان: «اِی آقام! نِجات تاپجاقلارینگ سانی آز بُلارمیقا؟» دیییپ سُرادی.
عیسی اُلارا شِیله دییدی: 24«مِن سیزه دیییَرین: دار قاپیدان گیرمَگه چالشینگ، سِبَبی کَن آداملار بو قاپیدان گیرمَگه قاتی چالیشارلار، اِمّا باشارمازلار. 25بیر گون اُی اِیهسی توروپ، قاپینی قولپلاندا، سیز داشاردا قالیپ: ”آقام، بیزه قاپینی آچای-دا!“ دیییپ، قاپینی قاقیپ یالبارارسینگیز. اُل هِم سیزه: ”مِن سیزی آصلا تانییامُق، نیرِدِن گِلِنینگیزی-ده بیلِمُق“ دیییپ جُغاپ بِرِر. 26شُندا سیز: ”بیز سِنینگ بیلِن ایییپ-ایچدیک. سِن کُچهلِریمیزده بیزه دِرس بِردینگ“ دییِرسینگیز. 27اِمّا اُل یِنه-ده: ”مِن سیزی تانییُمُق! نیرِدِندیگینگیزی-ده بیلِمُق! یُق بُلونگ گُزومدِن، اِی، تِلِکهلیک اِدیَنلِر!“ دیییپ جُغاپ بِرِر. 28ابراهیمی، اسحاقی، یعقوبی و هِمّه پیغامبارلاری خودایینگ پاتیشاهلیغیندا و اُزونگیزی بُلسا داشاری کُوولانینگیزی گُرِن واقتینگیز، اُل یِرده آغلاما هِم دیش قیجیرداما بُلار. 29گوندُغاردان و گونباتاردان، قایرادان و ایلِردِن آداملار گِلیپ، خودایینگ پاتیشاهلیغیندا ساچاق باشیندا اُتورارلار. 30دُغرودان-دا، اَوَّلکیلِر بُلجاق آخیرقی بُلار و آخیرقیلار بُلجاق اَوَّلکی بُلار.»
عیسی اورشلیمه قینانیار
مَتّیٰ 23:37-39
31شُل واقت کَبیر فَریسیلِر گِلیپ، عیسی: «بو یِردِن چیقیپ، باشغا یِره گیت. هیرودیس سِنی اُلدورمِک ایسلِیَر» دییدیلِر. 32عیسی اُلارا شِیله دییدی: «گیدینگ-ده، اُل تیلکَه آیدینگ، اینه، مِن بو گون و اِرتیر جینلاری کُووپ، مِریضلِری شِفا بِرِرین، اوچولِنجی گونی ایشیمی بیتیرِرین. 33اِمّا شُندا-دا مِن بو گون، اِرتیر و بیریگون یُل یُریمِلی، سِبَبی پیغامبارینگ اورشلیمدِن داشاردا اُلمِگی بُلوپ بیلجِک زات دَلدیر! 34اِی، اورشلیم! پیغامبارلاری اُلدوریَن، اُزونه یُلّانانلاری داشلایان اورشلیم! تُووغینگ اُز جویجهلِرینی قاناتلارینینگ آشاغینا ییغنایشی یالی، مِن هِم اِنچِمه گِزِک سِنینگ فِرزِنتلِرینگی ییغناجاق بُلدوم، اِمّا سیز مونی ایسلِمِدینگیز! 35- اینه، اُیونگیز وِیرانا اُورولِر. و مِن سیزه شونی آیدایین: ”خودایینگ آدیندان گِلیَنه موبارِک بُلسون!“ دییَنچَنگیز، مِنی قایتادان گُرمِرسینگیز.»
urd_Arab kas_Arab urd_Arab azb_Arab azb_Arab pbt_Arab azb_Arab urd_Arab knc_Arab azb_Arab azb_Arab azb_Arab knc_Arab azb_Arab azb_Arab pes_Arab knc_Arab azb_Arab